***Morelia spilota*** ialah sejenis ular sawa dari genus *Morelia* yang ditemui di Australia, Indonesia dan New Guinea. Terdapat enam subspesies yang disenaraikan oleh ITIS, dikenali dengan gelaran **ular sawa permaidani** dan **ular sawa berlian**.

Keterangan
----------

*Morelia spilota* boleh mencapai panjang 2 hingga 4 meter (6.6 hingga 13.1 ka) dan berat 15 kilogram (33 lb). *M. s. mcdowelli* merupakan subspesies terbesar yang lazimnya mencapai panjang 2.7–3 m (8.9–9.8 ka), sementara *M. s. variegata* adalah yang terkecil dengan purata panjang 120–180 cm (3.9–5.9 ka). Ular jantan biasanya lebh kecil daripada ular betina; kadang-kadang ular betina empat kali lebih berat. Kepalanya berbentuk segi tiga dan jelas kelihatan sebaris lekuk bibir yang mengesan haba.

*Morelia spilota* berbagai-bagai warnanya, baik zaitun mahupun hitam dengan tompok-tompok putih atau putih kuning dan emas. Coraknya lebih kurang berbentuk daiman atau bertanda jalin-jalin yang terdiri daripada jaluran terang gelap pada latar kelabu atau perang.

Pembiakan
---------

Ular ini bertelur 10-50 biji sekaligus. Selepas itu, ular betina melingkar di keliling telur-telurnya untuk melindunginya dan memanaskannya dengan kecutan otot untuk menghasilkan haba, sehinggalah telur-telurnya menetas.

Tabiat
------

Ular ini banyak hidup di atas pokok dan lebih berjaga pada waktu malam. Akan tetapi, ular ini juga gemar berjemur di bawah matahari.

Pemakanan
---------

Makanannya terdiri daripada mamalia kecil, kelawar, burung dan cicak. *Morelia spilota* membunuh mangsa dengan menjerutnya hingga mangsa tercekik. Lazimnya, di mana ia berada, ia tentulah pemangsa terbesar.

Subspesies
----------

Taburan ular setiap subspesies adalah seperti berikut:

| Subspesies | Pengarang takson | Taburan geografi |
| --- | --- | --- |
| *M. s. cheynei* | Wells & Wellington, 1984 | Australia di timur laut Queensland. |
| *M. s. imbricata* | (L.A. Smith, 1981) | Merentas Australia Barat Daya hingga Semenanjung Eyre di Australia Selatan. |
| *M. s. mcdowelli* | Wells & Wellington, 1984 | Australia di timur Queensland dan timur laut New South Wales. |
| *M. s. metcalfei* | Wells & Wellington, 1984 | Australia di Lembangan Murray-Darling Queensland, New South Wales, Victoria dan Australia Selatan. |
| *M. s. spilota* | (Lacépède, 1804) | Australia di timur New South Wales dan timur jauh Victoria. |
| *M. s. variegata* | J.E.Gray, 1842 | New Guinea (Papua dan Papua New Guinea) dan Australia di barat laut Australia Barat dan di bahagian utara Wilayah Utara. |
|

Rujukan
-------

1. 1 2 3 4  ."*Morelia spilota*". Integrated Taxonomic Information System. Dicapai pada 17 September 2007.
2. ↑  Browne-Cooper, Robert; Bush, Brian; Maryan, Brad; Robinson, David (2007). *Reptiles and Frogs in the Bush: Southwestern Australia*. University of Western Australia Press. m/s. 99. ISBN 978-1-920694-74-6. Cite has empty unknown parameters: `|month=` dan `|chapterurl=` (bantuan)
3. ↑  Cogger, Harold G. *Reptiles and Amphibians of Australia*.
4. 1 2  "Carpet Python Morelia spilota (Lacépède, 1804)". *FaunaBase*. Department of Environment and Conservation. Diarkibkan daripada yang asal pada 2008-08-10. Dicapai pada 2008-10-20.
5. ↑

Pautan luar
-----------

 Data berkenaan Morelia spilota di Wikispesies
 Media berkenaan *Morelia spilota* di Wikimedia Commons